projecte-aina/catalan_government_crawling huggingface dataset:
El Parc Natural dels Aiguamolls de l'Empordà disposa d'un nou itinerari autoguiat.
Aquesta vegada no és literari com el de la Maria Àngels Anglada, ni naturalista en un sentit d'observació i recerca d'espècies...
Es tracta -com diuen els seus autors, Neus Gasulla i Albert Vives de l'empresa Amorseny-, que "a través d'unes explicacions que trobareu als cartellets al llarg de l'itinerari, us suggerim unes senzilles pràctiques sensorials de meditació, atenció plena, ioga, creativitat i reflexió.
L'objectiu és accedir a un estat de relaxació i comunió amb un mateix i amb la natura".
La primera passejada guiada la va organitzar l'ajuntament de Sant Pere Pescador que és qui ha costejat el projecte, amb la Neus i l'Albert que en són els autors intel·lectuals.
És a prop d'un quilòmetre i mig, que començant al Mas del Mar o Can Martinet, resseguint camins enmig de les feixes de la Fanguera de la Gola, envoltats de tamarius, canyíssos, joncs, ensopegueres i salicòrnies arriba fins la platja.
Camí de la platja de Can Martinet a Sant Pere Pescador, podeu aparcar prop del Mas del Mar i aviat veureu a l'esquerra el cartell d'inici.
Aquesta acció se centra a informar i conscienciar sobre les pautes de conducta respectuoses amb el medi natural i busca implicar els visitants en la preservació de l'entorn.
Emportar-se les deixalles, seguir les normes de circulació i respectar la propietat privada són tres de les principals recomanacions.
A partir d'aquest mateix cap de setmana, personal dels serveis d'informació i educació ambiental del Parc s'ubicaran en els accessos a Cova Avellanes, la Fou i Refalgarí, durant alguns dies d'octubre i novembre, coincidint amb la temporada de recol·lecció de bolets.
El Parc Natural dels Ports posa en marxa aquesta campanya, adreçada a visitants i boletaires, amb un doble objectiu.
D'una banda, informar dels accessos, propietat privada, zones d'aparcament i itineraris.
De l'altra, sensibilitzar i conscienciar de la importància de tenir una conducta respectuosa amb l'entorn natural i amb la regulació de l'aprofitament dels recursos del bosc.
El Parc organitza aquest tipus d'accions in situ en zones en què la freqüentació de visitants augmenta força en aquesta època de l'any i es poden originar conflictes i afectacions al medi.
Aquestes campanyes resulten especialment rellevants en la situació actual, en què els espais naturals experimenten un augment desmesurat de visites i una proliferació preocupant de conductes no adequades i fins i tot incíviques.
En aquesta línia, a l'estiu, es va dur a terme una campanya a la Terra Alta, als Estrets i al Toll del Vidre, per donar a conèixer els valors naturals d'aquest ecosistema tan fràgil.
Pautes de bona conducta per a visitants i boletaires
Per collir bolets, s'ha de tenir en compte de no agafar aquells que no es coneixen.
Si cal, feu servir guies d'identificació; al Centre de Documentació del Parc en tenim per a consulta i préstec.
Pel que fa a la propietat privada, al Parc hi ha dues finques degudament senyalitzades en les quals no es poden collir bolets.
Al bosc, s'han de prendre bones referències ja que és fàcil desorientar-se per la complicada orografia dels Ports.
A més, hi ha zones sense o amb mala cobertura i poden resultar útils algunes aplicacions per a mòbil com el My112.
Aquesta campanya no s'enfoca només a la recol·lecció de bolets sinó que també informarà sobre altres temes com mesures de seguretat per la COVID-19, itineraris del Parc o pautes de comportament en general.
Emportar-se la brossa, portar el gos lligat, no fer soroll, no molestar la fauna salvatge o no fer foc són algunes de les indicacions que es remarcaran, en aquest sentit.
També cal respectar el límit de velocitat, seguir les normes de circulació i aparcar sense dificultar el trànsit de vehicles, especialment els d'emergències.
Al Parc, s'hi poden fer moltes activitats, tenint present que és un espai protegit.
Cadascuna de les persones que visita el Parc ha d'assumir un paper actiu i responsable envers la conservació de l'entorn.
Conservar el Parc és cosa de tots i totes.
Una mostra pictòrica, al Cortalet, del divendres 7 d'agost al diumenge 8 de novembre de 2020
La pintura en Plein Air o a l'aire lliure és una modalitat que té com a objectiu estudiar la impressió de llum i com aquesta afecta el color en un moment concret del dia.
La llum es per tant allò que dona vida a la pintura.
La llum fugitiva i el canvi de les condicions ambientals suposen un dels principals reptes en la pintura en Plein Air.
És per això que l'espontaneïtat i la frescor són característiques que impregnen totes aquestes obres que estan pintades a diferents llocs d'Alemanya, Mèxic i Catalunya, incloent els Aiguamolls de l'Empordà.
El Cortalet - Parc Natural dels Aiguamolls de l'Empordà - Castelló d'Empúries
L'exposició podrà ser visitada en els horaris d'obertura del Centre d'informació:
Centres de visitants i punts d'informació al Parc Natural dels Ports
Fulletó desplegable amb mapa dels equipaments destinats a la informació i atenció personalitzada de visitants i turistes que volen conèixer i gaudir del Parc.
Hi ha un equipament diferent a cada una de les poblacions de l'àmbit del Parc.
De cada un es donen les dades de contacte, ubicació, serveis i espais interpretatius.
Publicat en català, castellà, anglès i francès.
Sortida guiada de senderisme interpretatiu a la Bassa de la Refoia, el Tossal d'Engrilló i les fonts del Montsagre d'Horta i de Paüls.
10 h Trobada al Centre de Visitants del Parc Natural dels Ports (Prat de Comte)
11 h Desplaçament en cotxes particulars al Pla de la Refoia i inici de la ruta a peu.
17 h Fi de l'activitat i tornada al Centre de Visitants a Prat de Comte.
L'itinerari transcorre per forest de l'Ajuntament d'Horta de Sant Joan
Calçat esportiu i roba adequada a les condicions meteorològiques i a l'època de l'any, crema solar, gorra o barret...
Centre de Visitants del Parc Natural dels Ports al Baix Ebre.
Cursa esportiva de muntanya amb diferents opcions de distàncies al voltant de la serra de Montsant.
Punt de trobada entre la pràctica de l'esport i el gaudi de l'entorn natural i cultural del Parc Natural de Montsant.
ULTRA TRAIL SERRA MONTSANT, XII EDICIÓ
17 i 18 d'octubre de 2020 al Parc Natural de Montsant
L'UTSM neix de la idea d'originar una trobada equilibrada entre un entorn natural d'un valor molt especial, com és el del Parc Natural de la Serra de Montsant; les persones que habiten els pobles integrats en el territori i els esportistes que, amb el seu fort compromís esportiu i humà, seran els que traçaran el recorregut que els uneix.
La competició arriba a la seva dotzena edició, després d'estrenar-se el 2009 i d'haver augmentat any rere any el nombre de participants.
L'UTSM és una cursa a peu, assequible, malgrat els seus 108km i 4.920m de desnivell positiu, amb la intenció d'oferir-nos l'experiència de córrer en total llibertat i semi-autonomia en un marc de tradició eremítica, que va servir de lloc aïllat del món als ascetes i anacoretes que buscaren voluntàriament el retorn a l'austeritat, la simplificació i la contemplació en silenci en un entorn perfecte com és el Montsant.
A banda de la prova reina, hi ha cinc curses més.
Consulteu les darrers informacions al respecte a la pàgina web de l'organització.
Per a més informació i inscripcions: Agrupació Cultural Vila-seca / Naturetime
El planetari digital ens portarà de viatge univers endins, per conèixer alguns objectes que resten ocults en la intimitat del cel profund.
A continuació en farem l'observació directa amb el telescopi.
Finalment, bo i gaudint d'un cel nocturn de qualitat (ECNQ), identificarem constel·lacions i coneixerem algunes de les seves llegendes mitològiques.
A càrrec de Salvador Puigmartí, biòleg/actor, especialitzat en activitats de divulgació ambiental, de descoberta del cosmos i en cursos de formació per professionals de la divulgació.
Cal inscriure's amb una setmana d'antel·lació al Centre del Parc a Bagà.
Nombre màxim de participants: Dos grups de 8 persones
Els organitzadors i els participants hauran de seguir les mesures sanitàries vigents decretades per les autoritats en el moment de la realització de l'activitat.
Centre Astronòmic del Pedraforca
Un a les 21:00 i un altre a les 23:00.Durada 90 minuts.
6 € (menors de 12 anys i jubilats - 5 €).
Parc natural del Cadí - Moixeró en col·laboració amb el Centre Astronòmic del Pedraforca i l'Ajuntament de Saldes
Què fa una muntanya així en un lloc com aquest?
Com és que la Serra de Montsant i la Serra de La Llena son úniques a Catalunya?
Ho descobrirem al llarg d'aquesta sortida de camp mentre aprenem a llegir els afloraments
Les roques sedimentàries principals (gresos, conglomerats i lutites) van ser transportades com a sediments i es van acumular aquí fa uns 38 milions d'anys.
El mar Mediterrani, llavors, no existia i en el seu lloc hi havia una gran serralada.
Els agents atmosfèrics la van començar a erosionar i van arrossegar i transportar els sediments cap al N i NW.
Els materials resultants van formar una gran acumulació sedimentària: l'actual serra de Montsant.
Dissabte, 24 octubre 2020 | Tot el dia
Coneixement del patrimoni natural
Els ratpenats són uns mamífers voladors protegits que no deixen ningú indiferent.
El Parc Natural de Cap de Creus, amb la col·laboració del Museu de Ciències Naturals de Granollers, porta gairebé deu anys estudiant la diversitat i les poblacions que hi viuen.
El monestir de Sant Pere de Rodes és un refugi molt important per a diverses espècies de ratpenats.
Si vols conèixer-los de prop de la mà dels millors especialistes no et pots perdre aquesta activitat!
Activitat familiar amb places limitades.
Els menors han d'anar acompanyats d'una persona adulta responsable.
Centre d'informació del Parc Natural de Cap de Creus
Ja podeu consultar el nou programa d'activitats del Parc pels mesos de juliol a octubre del 2020, amb una variada oferta per a tots els gustos
Tal i com ve sent habitual, trobareu, entre d'altres, un recull de les activitats organitzades per les empreses i associacions que compten amb guies-interpretadors acreditats del Parc, així com activitats populars vinculades als recursos naturals del territori, com fires i festes.
Recordeu que a l'apartat de textos, hi trobareu totes les activitats classificades per tipologies, amb la data o dates de realització.
I en el text descriptor de cada activitat, informació detallada sobre si és gratuïta o de pagament, la dificultat, el sector del Parc on tindrà lloc, l'organitzador i el seu telèfon de contacte.
Així, cadascú pot triar fàcilment allò que més li interessi.
Els parcs i paratges naturals són de mil colors, mil olors, mil sabors.
Hi ha tants punts de vista com persones els visiten.
Amb aquestes galeries multimèdia us oferim una primera visita virtual a través de fotografies i vídeos que ens endinsen en alguns dels millors racons dels nostres espais protegits.
Però no ho dubteu: la millor forma de conèixer-los és veure'ls amb els propis ulls.
La Carta Europea de Turisme Sostenible en espais naturals protegits (CETS) és una iniciativa de la Federació EUROPARC, organització que reuneix espais naturals protegits de 38 països europeus.
EUROPARC és l'entitat gestora que concedeix l'adhesió a la CETS als espais protegits, en els quals verifica que hi ha un compromís per aplicar els principis del turisme sostenible en l'àmbit del parc natural que la sol·licita i l'àmbit d'influència que defineix.
La Carta, però, és molt més que un distintiu de qualitat.
És un mètode de treball i és una eina de planificació.
És un compromís entre els gestors de l'espai, les empreses turístiques i la resta d'entitats i agents del territori.
El sistema d'adhesió a la CETS és un acord voluntari que compromet els signants (gestors de l'ENP, empresaris turístics i altres actors locals) a portar a la pràctica una estratègia local a favor d'un turisme sostenible.
Un Viatge Sostenible (9 min) és una producció de la Federació EUROPARC dins el projecte CEETO per fomentar el turisme sostenible i informar viatgers i comunitats locals sobre aquesta forma alternativa de viatjar.
Fase I. Acreditació d'espais naturals protegits
L'espai protegit, amb l'acord i compromís dels empresaris turístics i altres actors locals, sol·licita l'adhesió, i és el territori qui rep l'acreditació de la CETS.
El sistema d'adhesió distingirà, en els espais ja acreditats, aquelles empreses que més i millor s'esforcen per fer sostenible la seva activitat i col·laborar amb els gestors de l'espai.
Són les empreses turístiques les que voluntàriament poden sol·licitar la seva adhesió.
Aquest reconeixement serà molt més que una altra nova marca de qualitat perquè, a més, garantirà una autèntica col·laboració entre l'empresa i l'espai protegit per avançar en el desenvolupament d'un turisme sostenible.
Adhesió de les agències de viatges
La implantació de la 2a fase de la CETS a les empreses turístiques situades en espais naturals acreditats amb la Carta va començar a aplicar-se el juliol de 2008.
El juny de 2010, el Departament de Medi Ambient i Habitatge de la Generalitat de Catalunya, EUROPARC-Espanya i TURESPAÑA van dur a terme el lliurament de les acreditacions a les empreses adherides a la CETS de l Parc Natural del Delta de l'Ebre.
Un total de 20 empreses van rebre esta certificació.
L'any 2013, 19 d'aquestes 20 empreses, van renovar el seu compromís de treball i col·laboració amb el Parc i la Carta per tres anys més.
El març de 2014, 8 noves empreses s'han incorporat a aquest grup gràcies a la seva desició voluntària d'apostar pel compromís amb la CETS i han superat el procés d'auditoria per aconseguir aquest guardó.
Les empreses acreditades amb la Carta han d'aplicar una sèrie de mesures per tal de millorar el seu comportament ambiental, per mitjà de l'acompliment de 30 accions obligatòries i un pla d'actuacions a 3 anys.
Aquest fet comporta també una millora de la qualitat dels processos, i conseqüentment, la prestació d'un servei amb garanties per als usuaris.
En aquest apartat trobareu dos tipus de documents.
Per una banda, els dossiers de candidatura del Parc a la Carta.
I per l'altra, les memòries anuals presentades en el marc del Fòrum de Tursime sostenible del Delta de l'Ebre.
Quines implicacions té la segona fase de la CETS?
EUROPARC-Espanya ha desenvolupat el Sistema d'adhesió de les empreses turístiques a la Carta Europea de Turisme Sostenible en Espais Naturals Protegits que ha estat validat per la Federació d'EUROPARC.
- Fomentar una estreta col·laboració entre els gestors dels espais protegits acreditats amb la Carta i les empreses turístiques, basada en sòlids compromisos mutus per avançar cap a un turisme més sostenible
- Diferenciar a les empreses de turisme pel seu compromís voluntari amb el desenvolupament turístic sostenible de l'espai protegit en el qual operen, ajudant-des de totes les administracions públiques implicades a millorar contínuament la sostenibilitat dels seus negocis.
El dijous 23 de febrer de 2017, el Fòrum Permanent de la Carta europea de turisme sostenible (CETS) va debatre i enllestir el III Pla d'acció 2017-2021, document bàsic per a la renovació del delta de l'Ebre com a espai de turisme sostenible.
La CETS és una metodologia de treball que agrupa als gestors dels espais naturals, als empresaris turístics, les administracions, entitats i el sector productiu.
Durant el mes de març hi haurà la signatura de suport per part de les entitats, administracions i associacions implicades i s'enviarà el document a la Federació Europarc.
Al maig, un auditor visitarà el delta i avaluarà aquest nou pla amb els agents implicats.
El Parc Natural del Delta de l'Ebre va rebre, el mes de setembre de 2007, el certificat de la Carta europea de turisme sostenible, una acreditació de qualitat d'àmbit europeu que certifica que el desenvolupament del turisme en un territori es realitzarà de manera sostenible.
La Carta europea de turisme sostenible als espais protegits és una de les línies d'actuació més importants promogudes per la Federació EUROPARC (entitat que aglutina els parcs nacionals i naturals de 32 països europeus) i distingix els espais protegits que han definit una estratègia i un seguit d'actuacions per fer compatible el desenvolupament sostenible del turisme amb les tasques necessàries de conservació i millora del patrimoni natural i cultural que es protegix.
El procés per aconseguir la Carta es va iniciar l'estiu de 2006, amb la creació del Grup de Treball i el Fòrum Permanent, amb prop de 70 entitats i empresaris implicats, que després de diverses reunions van arribar al compromís de desenvolupar, durant 5 anys, un programa d'actuacions que recull 64 propostes per realitzar.
Un cop finalitzat el primer període d'actuacions, l'any 2011 s'encetava el procés de renovació de la CETS, amb un nou dossier d'actuacions i visita de l'auditor d'Europarc al territori (febrer de 2012) i lliurament i renocació de la Carta (setembre 2012).
Fins al 2016, la Federació Europarc ha certificat 157 àres protegides de 19 països europeus, dels quals 6 són catalans (la Garrotxa, pioner a l'Estat, el delta de l'Ebre, Montseny, Sant Llorenç del Munt i l'Obac, MOntsant i Montgrí, illes Medes i Baix Ter).
La Carta Europea de Turisme Sostenible (CETS) és una proposta per avançar de manera efectiva en els principis del turisme sostenible en els espais naturals protegits (ENP).
La CETS ha estat elaborada per representants europeus dels espais protegits i els empresaris turístics.
Estableix els principis del turisme sostenible en aquests espais i com es poden aplicar en el territori.
El sistema d'adhesió a la CETS és un acord voluntari que compromet els signants (gestors de l'ENP, empresaris turístics i altres actors locals) a portar a la pràctica una estratègia local a favor d'un turisme sostenible
La Federació EUROPARC, organització que reuneix espais naturals protegits de 38 països europeus, és l'entitat gestora i garant de la CETS: ha desenvolupat la metodologia d'adhesió i concedeix la CETS als espais protegits on verifica que existeix un compromís per aplicar els principis del turisme sostenible.
En la primera Fase i des de l'any 2001, els espais naturals protegits.
En la segona Fase de la CETS, establerta des de l'any 2008, s'acrediten empreses turístiques dels ENP acreditats amb la Carta.
Des de 2015, s'ha començat a acreditar també als touroperadors i agències de viatge.
Implicar a totes les parts relacionades amb el turisme del parc natural al desenvolupament i gestió de l'espai natural.
2.Definir una estratègia i pla d'acció a mig termini (5 anys) a favor d'un desenvolupament turístic sostenible.
3.Protecció i valorització del patrimoni natural i cultural.
4.Oferir una experiència d'alta qualitat als visitants.
5.Proporcionar informació adequada als visitants.
6.Promocionar productes turístics genuïns.
7.Ampliar els coneixements sobre els temes de l'espai natural protegit i la sostenibilitat.
8.Garantir la millora de l'activitat turística sense que es redueixi la qualitat de vida de la població local.
9.Augmentar els beneficis del turisme per l'economia local.
10.Controlar el flux de visitants per reduir els impactes negatius.
Fomentar el coneixement i el suport als espais naturals protegits, que representen una part fonamental del nostre patrimoni natural i cultural, i que per això s'han de conservar per al gaudi de les generacions actuals i futures.
Orientar cap a la sostenibilitat de la gestió i el desenvolupament turístic dels espais protegits, és a dir, fer compatible la conservació dels valors del territori amb la satisfacció de les aspiracions dels empresaris, les expectatives dels visitants i les necessitats de la població local.
La Carta, però, és molt més que un distintiu de qualitat.
És un compromís entre els gestors de l'espai, les empreses turístiques i la resta d'entitats i agents del territori.
El Pla de Gestió del Parc Natural inclou, en el punt onzè dels seus objectius a llarg termini el següent:
Contribuir al desenvolupament socioeconòmic sostenible de la població local
Els aproximadament 50.000 habitants de la plana deltaica mereixen un desenvolupament socioeconòmic comparable als de la resta de Catalunya, encara més si tenim en compte que amb l'esforç d'ells i dels seus avantpassats es conformà i s'ha mantingut el Delta actual.
S'han de potenciar totes aquelles activitats que puguin augmentar el desenvolupament econòmic del delta, tot respectant els seus valors naturals.
S'ha de tenir en compte que moltes activitats depenen, precisament, d'aquests valors naturals que la societat actual valora cada vegada més. "
A mig termini, això es concreta en dos objectius:
- Fomentar la promoció econòmica del delta de l'Ebre
- Fomentar la qualitat ambiental de les activitats econòmiques
El Parc treballa en aquesta línia amb els dos principals sectors econòmics de la zona amb incidència ambiental: l'agrícola (especialment amb el conreu de l'arròs) i el turístic.
El febrer de 2017 es va constituir la Xarxa d'Espais Naturals Protegits de Catalunya acreditats amb la Carta Europea de Turisme Sostenible (CETSCAT) en la qual s'hi inclouen tots aquells espais ja acreditats amb la Carta europea de turisme sostenible, els que estan en procés d'acreditació o bé els espais que mostren interès en iniciar el procés de certificació.
Els objectius d'aquest grup que inclou tant els parcs naturals del Servei de Parcs de la Generalitat de Catalunya com els de la Xarxa de la Diputació de Barcelona són:
Per a més informació tècnica sobre la CETS, podeu adreçar les consultes a la tècnica responsable del Parc:
Atès que a la comarca hi ha en actiu altres dues iniciatives com són la Carta del paisatge i la candidatura UNESCO per declarar el Priorat Patrimoni de la Humanitat, i que el Pla d'accions de la candidatura UNESCO, en l'àmbit del desenvolupament turístic, assumeix la CETS, l'octubre de 2017 es va constituir la Comissió del Paisatge i la Sostenibilitat de Priorat-Montsant-Siurana, un òrgan impulsat pel Consell Comarcal del Priorat i que té com a objectiu millorar la coordinació i el control de les polítiques en matèria de territori, paisatge i sostenibilitat de la comarca del Priorat.
En paral·lel, una de les accions integrades en el Pla d'accions de la CETS és la constitució del Fòrum de Turisme Sostenible del Priorat, que té com a precedent el fórum de la CETS que es va constituir per presentar la candidatura.
Tot plegat, a finals de 2017 conflueix en el sorgiment de dos organismos que deriven de la CETS però que s'actualitzen, renoven i passen a integrar-se al si de la Comissió del Paisatge i la Sostenibilitat de Priorat-Montsant-Siurana:
El Fòrum de Turisme Sostenible del Priorat es va constituir el passat 14 de desembre de 2017.
La participació al Fòrum està oberta a tots els agents relacionats directament o indirectament amb l'activitat turística a la comarca.
Principals funcions del Fòrum de Turisme Sostenible del Priorat:
L'únic requisit per formar part de l'ens és la voluntat de ser-hi i, per tant, encoratgem a totes les empreses turístiques, les associacions, tant públiques com privades i, fins i tot, aquelles persones individuals que hi vulguin participar, a formar-ne part.
Per formalitzar la vostra inscripció al fòrum, només cal que ens feu arribar el formulari d'inscripció adjunt a l'adreça següent: [EMAIL]
Montserrat Solà (responsable tècnica de la CETS del Priorat)